
לכבוד

יו"ר הכנסת, ח"כ איציק דליה
גברתי היושבת ראש,

אבקש להעלות על סדר יומה של הכנסת הצעה רגילה  בנושא:

הצעה לסדר-היום בנושא: תואר מוסמך לשופטי בית המשפט העליון והמחוזי
דברי הסבר:
נכון להיום, הדרישה היחידה בחוק משופט עליון או משופט מחוזי היא שיהיה עורך דין מוכר על ידי לשכת עורכי הדין, ויעסוק במקצועו במשך עשר שנים. 
החלטות המתקבלות בבית המשפט המחוזי ובבית המשפט העליון הינן בעלות חשיבות רבה, בעיקר אם לוקחים בחשבון שבית המשפט העליון מהווה את אחד העוגנים המרכזיים של הדמוקרטיה הישראלית. אין זה בלתי סביר לדרוש מהאנשים המכהנים בבית המשפט העליון ובבית המשפט המחוזי להיות העילית והעידית מכל הבחינות.  

הדרישה לתואר שני מופעלת על ידי וועדות שונות של נציבות שרות המדינה לגבי תפקידים בכירים בשרות המדינה ובמשק. לכן זה סביר לדרוש שהמעמד למשרה של שופט עליון או שופט מחוזי יהיה בעל תואר שני. מסיבה זאת הגשתי, יחד עם ח"כ מיכאל נודלמן הצעת חוק מס' פ/2148/17 בתי המשפט (תיקון – תואר מוסמך לשופטי בית המשפט העליון והמחוזי) התשס"ז -2007. לצערי, וועדת שרים לענייני חקיקה ואכיפת החוק החליטה להתנגד להצעת חוק זאת.    

אני משוכנעת שחובה לדון בנושא חשוב זה במליאת הכנסת.  

בכבוד רב,

חברת הכנסת סולודקין מרינה

